Esperó muntanyenc - Viquipèdia, l'enciclopèdia lliure
Esperó muntanyenc
Espècie Delphinium elatum
(DC), P. Fourn
L'esperó muntanyenc o esperó pirinenc és una espècie de plantes amb flors del gènere dels esperons de la família ranunculàcia, endèmica dels Pirineus, en tarteres i prats molt pedregosos. Es troba al Catàleg de flora amenaçada de Catalunya per decret de la Generalitat de Catalunya del 2008.[1]
«És una herba perenne, rizomatosa, amb una soca subterrània desenvolupada amb tiges de 30-50 cm. Les fulles simples, palmades i laciniades formen una roseta basal de la qual, en l'època de floració, es produeixen 1 (2-3) raïms de (3-5) 15-20 (50) flors. De vegades, alguns individus formen rodals compactes amb nombroses tiges floríferes. Les flors, hermafrodites i marcadament zigomorfes, presenten un esperó posterior nectarífer d'11-15 cm. El fruit presenta tres fol·licles densament pubescents que produeixen llavors petites, negres, subpiramidals, amb petites expansions alades a les arestes.»[2] Cal tenir en compte que es tracta d'una planta que conté alcaloides diterpènics, amb toxicitat similar a la dels acònits, una de les plantes més tòxiques de la flora europea.[2]
Projecte de protecció al Ripollès[modifica]
Només en coneixen set poblacions, totes al Pirineu oriental.[3] Unes entitats privades i públiques van unir els esforços per a protegir la població d'esperons a la riera de Morens al Ripollès amb una sèrie de mesures: netejar els terrenys on pot proliferar, eliminar plantes competidores i invasores, conservar llavors al banc de llavors i informar el públic excursionista.[4]
↑ «DECRET 172/2008, de 26 d'agost, de creació del Catàleg de flora amenaçada de Catalunya. (Correcció d'errades en el DOGC núm. 5289, pàg. 17, de 2.1.2009).», 26 d’agost de 2008, corregit el 2 de gener de 2009
↑ 2,0 2,1 Maria Bosch i Daniel, «Esperó de muntanya», Portal de biologia de la convervació de Plantes, 2011
↑ Jordi Casas, «Preservant l’esperó pirinenc», El Punt Avui, 2 de febrer de 2014, pàgina 16
↑ «L’Obra Social "la Caixa", la Diputació de Girona, la Institució Catalana d’Història Natural i l’Ajuntament de Setcases col·laboren per protegir l’esperó pirinenc a prop de Vallter 2000», Nota de premsa de la Diputació de Girona, 23 de gener de 2014
Obtingut de «https://ca.wikipedia.org/w/index.php?title=Esperó_muntanyenc&oldid=21643264»
La pàgina va ser modificada per darrera vegada el 7 ago 2019 a les 18:12.